Z A P I S N I K
       s 8. sjednice Vijeća Mjesnog odbora „Sveti Duh“, od 26. siječnja 2022.
u Mjesnoj samoupravi „Sveti Duh“, Dunjevac 15A
s početkom u 18:00 sati



NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Sandra Bregant, Vladimira Matošin, Goran Jukić, Ljubomir Marić

Predsjedava Branko Ančić, predsjednik Vijeća. 
Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 7. sjednice od 13. prosinca 2021. na glasovanje te se isti jednoglasno usvaja.
Predsjednik daje na usvajanje dnevni red 7. sjednice 
Jednoglasno usvojen slijedeći:
					

                                                                    D n e v n i   r e d

1. Ulica Sveti Duh, od Ilice do kružnog toka – provođenje ankete o prijedlogu prohodnosti pločnika 
2. Kvaternikova ulica – Srednjak – postavljanje prometne signalizacije
3. DV Šumska jagoda, Sveti Duh 75 – problem parkiranja
4. Dom zdravlja Zagreb-Zapad –  produljenje korištenja prostora Sveti Duh 26
5. Pitanja, prijedlozi i obavijesti
· Rješenje Gradskog ureda – obilježavanje pješačkog prijelaza u zoni Krčelićeve ulice kod stupa za Kruškovac



Ad. 1. 	Ulica Sveti Duh, od Ilice do kružnog toka – provođenje ankete o prijedlogu prohodnosti 
pločnika - donošenje zaključka

Predsjednik otvara raspravu o prijedlogu točke dnevnog reda za provođenje ankete o prijedlogu prohodnosti pločnika.
Nakon rasprave vijećnici zaključili da obzirom da je u savjetovanju Odluka o javnoj usluzi sakupljanja komunalnog otpada u Gradu  zagrebu kojom  će se regulirati pitanje držanja zajedničkih spremnika na javnim površinama MO Sveti Duh donosi mišljenje u kojem se odustaje od prijedloga prohodnosti pločnika ulice Sveti Duh od Ilice do kružnog toka.


Ad. 2.  Kvaternikova ulica – Srednjak – postavljanje prometne signalizacije

[bookmark: _GoBack]Predsjednik čita dopis podnositelja zahtjeva za zabranu parkiranja osobnih vozila u Kvaternikovoj ulici kod kućnog broja 85 zbog opasnosti od urušavanja potpornog zida iznad kuće. Potporni zid je star više od 60 g. i već je raspuca i oštećen zbog vožnje po samom rubu vozila velike tonaže.
Nakon rasprave jednoglasno donesen slijedeći:




Z A K LJ U Č A K
o postavljanju prometne signalizacije u Kvaternikovoj ulici kod k.br. 85

1. Vijeće Mjesnog odbora „Sveti Duh“ raspravljalo je o zahtjevu za zabranu parkiranja osobnih vozila u ulici Kvaternikovoj kod k.br. 85 zbog opasnosti od urušavanja potpornog zida iznad kuće.

2. Vijeće predlaže očevid u Kvaternikovoj ulici kod k.br. 85 kako bi se napravio izvid stanja ceste i prometne regulacije te utvrdi koja opcija će doprinijeti sigurnosti prometa i kuća.

3. Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost  i Vijeću Gradske četvrti Črnomerec na daljnje postupanje.


Ad. 3.  DV Šumska jagoda, Sveti Duh 75 – problem parkiranja

Predsjednik otvara raspravu o zahtjevu roditelja koji voze djecu u Dječji vrtić Šumsku jagodu na adresi Sveti Duh 75. Problem je dugogodišnji. Pristup vrtiću je preko ulice na k.č.br. 1434/2 k.o. Črnomerec koji je u vlasništvu Grada Zagreba.
Nakon rasprave jednoglasno donesen slijedeći:

Z A K LJ U Č A K
o prijedlogu za rješavanje problema parkiranja,
DV Šumska jagoda, Sveti Duh 75

1. Vijeće Mjesnog odbora „Sveti Duh“ raspravljalo je o problemu parkiranja kod DV Šumska jagoda, Sveti Duh 75. 

2. Vijeće predlaže da se traži od Sektora za prometno i komunalno redarstvo prisustvo prometnih redara u jutarnjem terminu između 7:00 i 9:00 minimalno jednom tjedno oko lokacije Sveti Duh 75 na potezu ispred ispred  bolničkog ulaza za hitan prijem pacijenata, ulaza u DV Šumska jagoda te ulaza u bolnicu za pacijente na adresi Sveti Duh 75.

3. Ovaj Zaključak dostavit će se Gradskom uredu za mjesnu samoupravu, civilnu zaštitu i sigurnost  i Vijeću Gradske četvrti Črnomerec na daljnje postupanje.


Ad. 4.  Dom zdravlja Zagreb-Zapad –  produljenje korištenja prostora Sveti Duh 26

Predsjednik otvara raspravu o zahtjevu Doma zdravlja Zagreb Zapad za produljenje korištenja prostora mjesne samouprave na adresi Sveti Duh 26.

Nakon rasprave, jednoglasno donesen slijedeći:

Z A K LJ U Č A K

           1.  DOMU ZDRAVLJA ZAGREB - ZAPAD ,odobrava se  povremeno korištenje prostora u objektu koji koristi Mjesni odbor „Sveti Duh“, Sveti Duh 26,  u terminu, srijeda (1. u mjesecu) od 9.00 do 10:00 sati.
2.  Prostor  iz točke 1. ovog zaključka , koristiti će, Dom Zdravlja Zagreb Zapad, bez naknade.
3.  Dom Zdravlja Zagreb Zapad  se obvezuje postupati s pažnjom dobrog gospodara u korištenju  prostora.           
 4.  O povremenom korištenju prostora iz točke 1. ovog zaključka, Služba za mjesnu
samoupravu izdati će odobrenje o korištenju, a u skladu sa ovim zaključkom

Ad. 5.   Pitanja, prijedlozi i obavijesti

Predsjednik čita informacije koje su vijećnici dobili s materijalima za sjednicu.
· Rješenje Gradskog ureda – obilježavanje pješačkog prijelaza u zoni Krčelićeve ulice kod stupa za Kruškovac


Sjednica završila u 18:45 sati.


Zapisnik vodio:
Branko Ančić



KLASA:    024-08/22-003/158
URBROJ:  251-13-11-3-22-2
Zagreb,      26. siječnja 2022.				
  
       Predsjednik Vijeća 
Mjesnog odbora „Sveti Duh“

           Branko Ančić

